બીઆરટીએસ કોરિડોરમાં ગત વર્ષ ર૦૧પમાં કુલ આઠ પ્રાણઘાતક અકસ્માત સર્જાતાં આઠ નાગરિકોને પોતાનાં મહામોલાં જીવન ગુમાવ્યાં હતાં જ્યારે ગત વર્ષ ર૦૧૬માં પ્રાણઘાતક અકસ્માતોનો આંકડો સહેજ ઘટીને પાંચનો હતો. જોકે છેલ્લાં બે વર્ષમાં તેર માનવ જિંદગીનો ભોગ લેનાર બીઆરટીએસ બસ સર્વિસ સામે પણ અનેક પ્રશ્ન ઊઠ્યા છે. તંત્રના ચોપડે વર્ષ ર૦૧પમાં કુલ ૯ર નાના-મોટા અકસ્માત નોંધાયા હતા. જે પૈકી ૩ર નાના અકસ્માત હતા જ્યારે ગત વર્ષ ર૦૧૬માં નોંધાયેલા કુલ ૯પ નાના-મોટા અકસ્માત પૈકી ર૮ નાના અકસ્માત હતા. છેલ્લાં બે વર્ષમાં નોંધાયેલા કુલ ૧૯૩ અકસ્માતની સંખ્યા અવગણી શકાય તેમ નથી. બીઆરટીએસ સર્વિસના ઇતિહાસમાં છેલ્લાં બે વર્ષ અકસ્માતોની દૃષ્ટિએ ઘાતક નિવડ્યો છે. અકસ્માતોના આંકડાને તપાસીએ તો બીજા અર્થમાં દર ત્રીજા દિવસે બીઆરટીએસ બસથી એક અકસ્માત થઇ રહ્યો છે, જે ખરેખર ચિંતાજનક બાબત છે.